بۆنە خۆشەکەی سەرکەوتن

بۆنە خۆشەکەی سەرکەوتن فیلمێکی ئەمریکی ساڵی ١٩٥٧یە لە چەشنی نوار و درامیدا. فیلمەکە لە دەرھێنانی ئەلێکساندەر ماکێندریکە. بەرت لانکستەر، تۆنی کەرتس، سوزەن ھاریسن، و مارتن میلنەر تێیدا ڕۆڵ دەگێڕن. فیلمەکە لە نووسینی کلیفرد ئۆدێتس، ئێرنست لێمان و ئەلێکساندەرە کە سوودی لە کورتە ڕۆمانەکەی ئێرنست وەرگرتووە. وێنەگرتنی سینەمایی لە شاری نیویۆرکەوە لەلایەن جەیمز وۆنگ ھاو بەڕێوەچوو. فیلمەکە لەلایەن جەیمز ھیڵەوە بەرھەمھێنراوە و کۆمپانیای یوونایتد ئارتیستس بڵاوی کردووەتەوە. کاستی فیلمەکە ھەروەھا سام لیڤین، باربارا نیکۆڵز، جۆو فریسکۆ، ئێدس ئاتواتەر، دەیڤد وایت و ئێمیلی مایەر لەخۆدەگرێت. مۆسیقای فیلمەکە لەلایەن ئێڵمەر بێرنستاین بەرھەمھێنراوە و ھەریەک لە چیکۆ ھامڵتن کوینتێت و ماری گرانت ڕۆڵی دوو ژەنیاری جاز لە فیلمەکەدا دەبینن.

چیرۆکی فیلمەکە دەربارەی ستووننووسێکی ڕۆژنامەوانی گەندەڵە بە ناوی جەی. جەی. ھەنسەکەر (بەرت لانکستەر ڕۆڵی کەسایەتییەکە دەگێڕێت) کە بەیارمەتی چەند کەسێک دەیەوێت پەیوەندی نێوان خوشکەکەی و پیاوێک تێکبدات کە بە شایەنی خوشکەکەی نازانێت.

ھەرچەندە لە کاتی بڵاوبوونەوەیدا فیلمەکە پێشوازیێکی باشی بۆ نەڕەخسا، بەڵام لە ساڵانی ڕابردوودا فیلمەکە بەھایەکی گەورەتری بەخۆیەوە بینیوە. ڕەخنەگران زۆر جار بە یەکێک لە نایابترین فیلمەکان ناوی دەبەن، بەتایبەت بەھۆی سیناریۆ و وێنەگرییەکەی.

 سەرچاوەکان 

پۆل:فیلمە ئەمریکییەکانی دەیەی ١٩٥٠
پۆل:فیلمەکانی دەیەی ١٩٥٠ بە زمانی ئینگلیزی
پۆل:فیلمەکانی ١٩٥٧
پۆل:فیلمە ڕەش و سپییە ئەمریکییەکان
پۆل:فیلمە تەنزئامێزە ئەمریکییەکان
پۆل:فیلمی نوار
پۆل:ئەو فیلمانەی لە نیویۆرک داندراون
پۆل:ئەو فیلمانەی لە نیویۆرک وێنەیگیراون
پۆل:فیلمەکانی ئەمریکا بۆ تۆمارکردنی فیلمی نەتەوەیی